
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 561 

24 Νοεμβρίου 2008 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 7.302,04 


τ.μ. στη θέση «Κουμαριώνας» περιφέρειας του Δή¬ 
μου Βαθέος του Ν. Σάμου. 1 

Επικύρωση οριογραμμών τμήματος ρέματος στην πε¬ 
ριοχή Γλάρος του Δήμου Κυδωνιάς Ν. Χανίων. 2 

Κήρυξη ως αναδασωτέας έκτασης εμβαδού 801,00 


στρ. στις θέσεις «Βίγλιζα - Ελιά - Κοκορέτζες - 
Κεχράλωνα - Αμπελάκι - Τζοβάνα Μαντρί» περι¬ 
φέρειας Δημ/κών Διαμ/των Προκοπίου και Πηλί- 
ου, Δήμου Κηρέως του Νομού Εύβοιας. 3 


ΑΠΟΦΑΣΕΙΣ 

Αριθμ. 1877 

Κήρυξη ως αναδασωτέας έκτασης εμβαδού 7.302,04 στη 
θέση «Κουμαριώνας» περιφέρειας του Δήμου Βαθέ¬ 
ος του Ν. Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Το ν. 3200/1955 Περί διοικητικής αποκεντρώσεως κα¬ 
θώς και τις διατάξεις του ν. 532/1970 «περί συμπληρώσε- 
ως των διατάξεων περί διοικητικής αποκεντρώσεως». 

2. Το ν. 2503/1997 «Περί διοίκησης, οργάνωσης, στελέ- 
χωσης της Περιφέρειας κλπ.». 

3. Την υπ’ αριθμ. 264/3.4.2001 απόφαση της ΓΓΠΒΑ περί 
μεταβίβασης αρμοδιοτήτων. 

4. Τις διατάξεις του άρθρου 117 παράγραφος 3 του 
Συντάγματος. 

5. Τις διατάξεις του άρθρου 3 του ν. 998/1979 όπως 
αντικαταστάθηκε με το άρθρο 1 του ν. 3208/2003 . Ακόμα 
τα άρθρα 41 παρ 1 και 38 παρ. 1. του ν. 998/1979. 


6. Τιςυπ’αριθμ.180417/1180/8.7.1980,182447/3049/24.9.1980, 
141823/24.2.1983 διαταγές του Υπουργείου Γεωργίας. 

7. Την εισήγηση του δασολόγου της Διεύθυνσης Δα¬ 
σών Σάμου Γεωργίου Φωτιάδη για κήρυξη έκτασης ως 
αναδασωτέας στη θέση «Κουμαριώνας» περιφέρειας 
του Δήμου Βαθέος Ν. Σάμου, εμβαδού 7302,04 τ.μ. που 
καταστράφηκε λόγω εκχέρσωσης καθώς και αποψίλω¬ 
σης της δασικής βλάστησης, αποφασίζουμε: 

Κηρύσσουμε ως αναδασωτέα με σκοπό την αναγέννη¬ 
ση της δασικής βλάστησης και τη διατήρηση του δασι¬ 
κού χαρακτήρα, τη δασική έκταση αειφύλλων πλατύφυλ¬ 
λων εμβαδού 7302,04 τ. μ. (επτά χιλιάδων τριακοσίων 
δύο τετραγωνικών μέτρων και τεσσάρων εκατοστών) 
με στοιχεία «Α,Β,Γ,.,.,Θ',Γ,Κ',Α». Η καταστραφείσα έκτα¬ 
ση ευρίσκεται στη θέση «Κουμαριώνας» περιφέρειας 
του Δήμου Βαθέος του Ν. Σάμου και απεικονίζεται στο 
ενταγμένο στο Ε.Γ.Σ.Α. 87 συνημμένο τοπογραφικό δι¬ 
άγραμμα κλίμακας 1:2000 του δασολόγου της Δ/νσης 
Δασών Σάμου Γεωργίου Φωτιάδη, που αποτελεί ανα¬ 
πόσπαστο μέρος της απόφασης αυτής. Η θέση της 
εμφανίζεται στο απόσπασμα χάρτου Γ.Υ.Σ. κλίμακας 
1:50000. Συνορεύει: 

ΒΟΡΕΙΑ: Δρόμος και δασική έκταση. 

ΝΟΤΙΑ: Γεωργική έκταση και δασική έκταση. 

ΑΝΑΤΟΛΙΚΑ: Δασική έκταση. 

ΔΥΤΙΚΑ: Γ εωργική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 6 Οκτωβρίου 2008 

Με εντολή Γ ενικού Γ ραμματέα Περιφέρειας 
Η Προϊσταμένη Διεύθυνσης 
ΖΩΗ ΚΙΝΙΑΖΟΠΟΥΛΟΥ 














ΑΠΟΣΠΑΣΜΑ ΧΑΡΤΗ 1:50000 ΤΟΠΟΓΡΑΦΙΚΟ ΔΙΑΓΡΑΜΜΑ ΑΝΑΔΑΣΩΤΕΑΣ ΕΚΤΑΣΗΣ 

ΕΜΒΑΔΟΥ Ε=7302,04 Τ.Μ. ΠΟΥ ΣΥΝΟΔΕΥΕΙ ΤΗΝ ΑΡ. ΠΡΩΤ. 1877/06-10-2008 
ΘΕΣΗ ΕΚΤΑΣΗΣ · ΑΠΟΦΑΣΗ ΤΟΥ ΓΕΝΙΚΟΥ ΓΡΑΜΜΑΤΕΑ ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

ΣΥΝΤΕΤΑΓΜΕΝΕΣ Ε.Γ.Σ.Α. 87 

Αριθμ. 609 (2) 

Επικύρωση οριογραμμών τμήματος ρέματος στην περι¬ 
οχή Γλάρος του Δήμου Κυδωνιάς Ν. Χανίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Το ν. 3200/1955 «περί Διοικητικής Αποκέντρωσης», όπως 
τροποποιήθηκε και συμπληρώθηκε μεταγενέστερα. 

2) Τις διατάξεις του π.δ. 39/1983 περί μεταβιβάσεως 
αρμοδιοτήτων του Υπουργού Δημ.Έργων στις Περιφε¬ 
ρειακές Υπηρεσίες. 

3) Το ν. 2503/1997 «περί Διοίκησης, οργάνωσης στε- 
λέχωσης της Περιφέρειας κλπ». 

4) Τ ις διατάξεις του ν. 2053/16.7.1922 οι περί υδραυλι¬ 
κών εν γένει έργων και αντυνομεύσεων των δημοσίων 
υδάτων (ΦΕΚ116 Α'), όπως αυτές τροποποιήθηκαν με τις 
αντίστοιχες του ν.δ. 10/24.12.1923 και κωδικοποιήθηκαν 
από τις διατάξεις του π.δ/τος 18/21.3.1924 (ΦΕΚ 61Α'). 

5) Τις διατάξεις του άρθρου 90 του κώδικα για την 
Κυβέρνηση και τα Κυβερνητικά Όργανα, όπως κωδικο- 
ποιήθηκε με το αρ. πρώτο του π.δ. 63/2005. 

6) Τις διατάξεις του άρθρου 10 του ν. 3044/2002 για 
την άσκηση αρμοδιοτήτων του Πολεοδομικού Σχεδια- 
σμού. 

7) Τις διατάξεις του ν. 3010/2002 (Α' 91) εναρμόνιση 
του ν. 1650//1986 με τις οδηγίες 97/11 ΕΈ και 96/61 ΕΕ 
και ειδικότερα τις διατάξεις του άρθρου 5 αυτού (δι¬ 
αδικασία οριοθέτησης και ρύθμισης θεμάτων για τα 
υδατορέματα). 

8) Τις διατάξεις του ν. 1337/1983 περί επεκτάσεως 
των πολεοδομικών σχεδίων κλπ. και του άρθρου 6 του 
ισχύοντος κτιριοδομικού κανονισμού που αφορά την 
δόμηση κοντά σε ρέματα. 

9) Τις ισχύουσες διατάξεις της υπ’ αριθμ. 3046/304/ 
3.2.1989 απόφασης του Αν. Υπουργού Περιβάλλοντος, 
Χωροταξίας και Δημοσίων έργων (Κτιριοδομικος Κανο¬ 
νισμός και ειδικότερα τις διατάξεις του άρθρου 6 αυτού, 
σχετικά με τη δόμηση κοντά στα ρέματα). 

10) Την υπ’ αριθμ. 33/1998 εγκύκλιο του ΥΠΕΧΩΔΕ 
«Αστυνόμευση ρεμάτων και συντήρηση αντιπλ/κών έρ¬ 
γων». 

11) Τις διατάξεις του άρθρου 66 του ν. 1622/1986 (περί 
Τοπικής Αυτοδιοίκησης, Περιφερειακής Ανάπτυξης και 


Δημοκρατικού Προγραμματισμού) όπως αντικαταστά- 
θηκε με τις διατάξεις της παρ. 5 του άρθρου 33 του 
ν. 1832/1989. 

12) Το υπ’ αριθμ. 8633/14.3.2008 έγγραφο της ΔΤΥ Νο¬ 
μαρχιακής Αυτοδιοίκησης Χανίων με το οποίο διαβιβά¬ 
στηκαν για επικύρωση οι αναφερόμενες στα ρέματα 
οριογραμμές. 

13) Την υπ’ αριθμ. 124/2007 απόφαση του Δημοτικού 
Συμβουλίου του Δήμου Ν. Κυδωνιάς Ν. Χανίων, με την 
οποία εγκρίνεται η οριοθέτηση του παραπάνω ρέμα¬ 
τος. 

14) Την οριοθέτηση του παραπάνω ρέματος όπως 
φαίνεται στα τοπογραφνκά διαγράμματα του Τοπο¬ 
γράφου Μηχανικού Γεωργίου Κάππου, που συντάχθηκε 
σύμφωνα με την Υδραυλική Μελέτη του ίδιου, όπως 
αυτά ελέχθησαν και θεωρήθηκαν από την Δ.Τ.Υ. Νομ/κής 
Αυτοδιοίκησης Χανίων, αποφασίζουμε: 

Επικυρώνουμε τις οριογραμμές σε τμήμα ρέματος στη 
περιοχή Γλάρος του Δήμου Ν. Κυδωνιάς Ν. Χανίων, όπως 
φαίνεται στο από τον Αύγουστο 2007 τοπογραφικό διά¬ 
γραμμα του Τοπογράφου Μηχανικού Γ εωργίου Κάππου, 
που συντάχθηκε σύμφωνα με την Υδραυλική Μελέτη του 
ίδιου, όπως αυτά ελέχθησαν και θεωρήθηκαν από την 
Δ.Τ.Υ. Νομ/κής Αυτοδιοίκησης Χανίων. 

Οι οριογραμμές του παραπάνω ρέματος περιβάλλο¬ 
νται από τις πολυγωνικές γραμμές που ορίζουν τα ση¬ 
μεία: 1,2.11,12 αριστερά και 1,2,.. .,15,16 δεξιά. 

Τα σημεία αυτά αποτυπώνονται στο προαναφερόμενο 
τοπογραφικό διάγραμμα και περιέχονται σε αυτά με τις 
συντεταγμένες τους (σύστημα συντεταγμένων είναι το 
ΕΓΣΑ 87). 

Η υλοποίηση των πολυγωνικών γραμμών του παρα¬ 
πάνω ρέματος γίνεται με βάση τις συντεταγμένες των 
αναφερομένων σημείων που περιέχονται στο υπόψη 
τοπογραφικό διάγραμμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 30 Οκτωβρίου 2008 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

ΚΑΠΠΟΣ ΓΕΩΡΓΙΟΣ 

Ανρσνβνος Λ Τοπογράφος Μπχονικβς 



Αιτο*ορώνου 149, 73100 ΧίΜό Κοί|τη 

ΕΡΓΟΔΟΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5232 (3) 

Κήρυξη ως αναδασωτέας έκτασης εμβαδού 801,00 στρ. 
στις θέσεις «Βίγλιζα - Ελιά - Κοκορέτζες - Κεχράλω- 
να - Αμπελάκι - Τζοβάνα Μαντρί» περιφέρειας Δημ/ 
κών Διαμ/των Προκοπίου και Πηλίου, Δήμου Κηρέως 
του Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107 Α'). 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με το ν. 3208/2003 
(ΦΕΚ 303 Α') και συγκεκριμένα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και τροφίμων: 

α) 160417/1180/8.7.1980. 

β) 182447/3049/24.9.1980. 

5. Την υπ’ αριθμ. 2594/31.5.2007 (Φ.Ε.Κ./Α' 957/14.6.2007) 
απόφαση του Γ.Γ.Π.Σ.Ε. που αναφέρεται στην παρο¬ 
χή εξουσιοδότησης του δικαιώματος υπογραφής «Με 
εντολή Γενικού Γραμματέα» στους προϊσταμένους των 
Δασικών Υπηρεσιών. 

6. Την υπ’ αριθμ. 84103/3083/20.10.2008 πρόταση του 
Δασαρχείου Λίμνης από την οποία προκύπτει ότι η 
έκταση που αναφέρεται στο θέμα είχε κατά το χρόνο 
καταστροφής της, που έγινε από πυρκαγιά την 15.8.2008, 
Δασικό χαρακτήρα κατά την έννοια του άρθρου 3 παρ. 
1 του ν. 998/1979, όπως τροποποιήθηκε με το άρθρο 1 
του ν. 3208/2003 καλυπτόμενη από Χαλέπιο πεύκη με 
υπόροφο αείφυλλα πλατύφυλλα και ως εκ τούτου επι¬ 
βάλλεται η κήρυξη της ως αναδασωτέας. 


7. Την υπ’ αριθμ. 5168/3.11.2008 αναφορά και σύμφωνη 
γνώμη της Δ/νσης Δασών Ν. Εύβοιας, αποφασίζουμε: 

Κηρύσσουμε αναδασωτέα το Συνιδιόκτητο μετά του 
Δημοσίου δάσος Προκοπίου - Δραζίου και το Δημόσιο 
δάσος Πηλίου, εμβαδού 801,00 στρ. στις θέσεις «Βί- 
γλιζα-Ελιά-Κοκορέτζες-Κεχράλωνα-Αμπελάκι-Τζοβάνα 
Μαντρί» περιφέρειας Δημ/κών Διαμ/των Προκοπίου και 
Πηλίου, Δήμου Κηρέως του Νομού Εύβοιας, με σκοπό, 
αφ’ ενός μεν τη διατήρηση του δασικού τους χαρα¬ 
κτήρα, ώστε να αποκλειστεί η διάθεσή τους για άλλο 
προορισμό, αφ’ ετέρου δε την επαναδημιουργία της 
δασικής βλάστησης με φυσική αναγέννηση. 

Προσδιορίζεται από τα στοιχεία: 1-2-3-4-.65-66-67-1 όπως 

φαίνεται στο συνημμένο διάγραμμα το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Με δημόσιο δάσος Πηλίου. 

Δυτικά: Με συνιδιόκτητο μετά του Δημοσίου δάσος 
Προκοπίου - Δραζίου. 

Βόρεια: Με δημόσιο δάσος Πηλίου και με Συνιδιόκτητο 
μετά του Δημοσίου δάσος Προκοπίου - Δραζίου. 

Νότια: Με Δημόσιο δάσος Πηλίου και με Συνιδιόκτητο 
μετά του Δημοσίου δάσος Προκοπίου-Δραζίου. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν. 3200/1955). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσής της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 7 Νοεμβρίου 2008 
Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΑΝΔΡΕΑΣ ΠΑΠΑΝΔΡΕΟΥ 

